A4-0267/98

Πρόταση οδηγίας του Ευρωπαϊκού Κοινοβουλίου και του Συμβουλίου που αφορά την προσέγγιση των νομοθεσιών των κρατών μελών σχετικά με την ασφάλιση αστικής ευθύνης που προκύπτει από την κυκλοφορία αυτοκινήτων οχημάτων και για την τροποποίηση των οδηγιών 73/239/ΕΟΚ και 92/49/ΕΟΚ (Τέταρτη οδηγία ασφάλισης αυτοκινήτων) (COM(97)0510 - C4-0528/97 - 97/0264(COD))

Η εν λόγω πρόταση εγκρίνεται με τις ακόλουθες τροποποιήσεις:

(Τροπολογία 1)

Αιτιολογική σκέψη 4α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι με το σύστημα των γραφείων πράσινης κάρτας διασφαλίζεται ο απρόσκοπτος διακανονισμός ζημιών από τροχαία ατυχήματα στη χώρα διαμονής του ζημιωθέντος ακόμη και στην περίπτωση κατά την οποία το έτερο εμπλεκόμενο στο ατύχημα μέρος προέρχεται από άλλη ευρωπαϊκή χώρα,

(Τροπολογία 2)

Αιτιολογική σκέψη 4β (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι το σύστημα των γραφείων πράσινης κάρτας δεν επιλύει τα προβλήματα που αντιμετωπίζει ο ζημιωθείς, ο οποίος πρέπει να προβάλει τις αξιώσεις του σε άλλη χώρα κατά του ετέρου εμπλεκόμενου στο ατύχημα μέρους που διαμένει εκεί και κατά ασφαλιστικής επιχείρησης που έχει άδεια άσκησης δραστηριοτήτων στη χώρα αυτή (άλλο δίκαιο, ξένη γλώσσα, ασυνήθιστη μέθοδος διακανονισμού, συχνά αδικαιολόγητες καθυστερήσεις στο διακανονισμό),

(Τροπολογία 3)

Πέμπτη αιτιολογική σκέψη

>Αρχικό κείμενο>

ότι, με το ψήφισμά του «σχετικά με το διακανονισμό ζημιών από τροχαία ατυχήματα τις οποίες υφίσταται ο ζημιωθείς εκτός του κράτους προέλευσής του» της 26ης Οκτωβρίου 1995 το Ευρωπαϊκό Κοινοβούλιο έλαβε πρωτοβουλία σύμφωνα με το άρθρο 138Β, παράγραφος 2, της Συνθήκης ΕΚ και κάλεσε την Επιτροπή να προτείνει μια οδηγία του Συμβουλίου και του Ευρωπαϊκού Κοινοβουλίου για να ρυθμίσει το θέμα αυτό[semigr ]

>Κείμενο μετά την ψηφοφορία στο ΕΚ>

ότι, με το ψήφισμά του «σχετικά με το διακανονισμό ζημιών από τροχαία ατυχήματα τις οποίες υφίσταται ο ζημιωθείς εκτός του κράους προέλευσής του» της 26ης Οκτωβρίου 1995 το Ευρωπαϊκό Κοινοβούλιο, κατά συνέπεια έλαβε πρωτοβουλία σύμφωνα με το άρθρο 138Β, παράγραφος 2, της Συνθήκης ΕΚ και κάλεσε την Επιτροπή να προτείνει μια οδηγία του Συμβουλίου και του Ευρωπαϊκού Κοινοβουλίου για να

επιλύσει τις δυσκολίες αυτές[semigr ]

(Τροπολογία 4)

Έκτη αιτιολογική σκέψη

>Αρχικό κείμενο>

ότι πρέπει πράγματι να συμπληρωθεί το καθεστώς που καθιερώνουν οι οδηγίες 72/166/ΕΟΚ, 84/5/ΕΟΚ και 90/232/ΕΟΚ προκειμένου να εξασφαλίζεται ανάλογη μεταχείριση στα θύματα τροχαίων ατυχημάτων ανεξάρτητα από τον τόπο που λαμβάνει χώρα το ατύχημα εντός της Κοινότητας[semigr ] ότι, όσον αφορά τα ατυχήματα τα οποία έχουν λάβει χώρα σε άλλο κράτος μέλος εκτός του τόπου διαμονής του θύματος, υπάρχουν κενά όσον αφορά την ικανοποίηση των αξιώσεων του θύματος[semigr ]

>Κείμενο μετά την ψηφοφορία στο ΕΚ>

ότι πρέπει πράγματι να συμπληρωθεί το καθεστώς που καθιερώνουν οι οδηγίες 72/166/ΕΟΚ, 84/5/ΕΟΚ και 90/232/ΕΟΚ προκειμένου να εξασφαλίζεται ανάλογη μεταχείριση

στους ζημιωθέντες τροχαίων ατυχημάτων ανεξάρτητα από τον τόπο που λαμβάνει χώρα το ατύχημα[semigr ] ότι, όσον αφορά τα ατυχήματα τα οποία έχουν λάβει χώρα εκτός του τόπου διαμονής του ζημιωθέντος, υπάρχουν κενά όσον αφορά την ικανοποίηση των αξιώσεων των ζημιωθέντων[semigr ]

(Τροπολογία 5)

Αιτιολογική σκέψη 6α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι ικανοποιητική λύση θα ήταν εάν ο ζημιωθείς από τροχαίο ατύχημα, που συνέβη εκτός του τόπου διαμονής του, μπορεί να εγείρει αξιώσεις αποζημίωσης στο κράτος διαμονής του κατά αντιπροσώπου υπεύθυνου για το διακανονισμό των ζημιών, ο οποίος έχει διορισθεί εκεί από τον ασφαλιστή του ετέρου εμπλεκόμενου στο ατύχημα μέρους,

(Τροπολογία 6)

Αιτιολογική σκέψη 6β (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι η λύση αυτή παρέχει τη δυνατότητα, ζημίες, τις οποίες έχει υποστεί το θύμα εκτός της χώρας διαμονής του, να διευθετούνται με οικείες στο θύμα διαδικασίες,

(Τροπολογία 7)

Αιτιολογική σκέψη 6γ (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι με το σύστημα του αντιπροσώπου υπεύθυνου για το διακανονισμό των ζημιών στη χώρα διαμονής του θύματος δεν θίγεται ούτε το ουσιαστικό δίκαιο που πρέπει να εφαρμόζεται στην εκάστοτε περίπτωση ούτε το ζήτημα της δικονομικής δικαιοδοσίας,

(Τροπολογία 8)

Αιτιολογική σκέψη 6δ (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι, για το λόγο αυτό, το εν λόγω σύστημα μπορεί να έχει μεγάλη πρακτική σημασία, διότι περίπου το 90 % των ζημιών που προέρχονται από τροχαία ατυχήματα διευθετούνται εξωδίκως,

(Τροπολογία 9)

Αιτιολογική σκέψη 6ε (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι ένα τέτοιο σύστημα προϋποθέτει την άσκηση ευθείας αγωγής του ζημιωθέντος κατά του ασφαλιστή του ετέρου εμπλεκομένου στο ατύχημα μέρους[semigr ]

(Τροπολογία 10)

Έβδομη αιτιολογική σκέψη

>Αρχικό κείμενο>

ότι για να καλυφθεί αυτό το κενό τουλάχιστον εν μέρει, θα πρέπει να προβλεφθεί ότι το κράτος μέλος όπου είναι εγκατεστημένος ο ασφαλιστής απαιτεί από την επιχείρηση να διορίζει αντιπροσώπους που διαμένουν ή είναι εγκατεστημένοι στα άλλα κράτη μέλη και οι οποίοι θα συγκεντρώνουν όλες τις αναγκαίες πληροφορίες σχετικά με τις αξιώσεις που προκύπτουν από αυτού του είδους τα ατυχήματα και διαθέτουν επαρκείς εξουσίες να εκπροσωπούν την επιχείρηση έναντι των προσώπων που υφίστανται ζημίες από τα εν λόγω ατυχήματα, περιλαμβανομένης της ικανοποίησης των σχετικών αξιώσεων, και να την εκπροσωπούν ή εν ανάγκη, να μεριμνούν για την εκπροσώπησή της ενώπιον των δικαστηρίων, εφόσον αυτό συμβιβάζεται με τους κανόνες του Ιδιωτικού Διεθνούς Δικαίου περί δικαιοδοσίας, και των αρχών των άλλων κρατών μελών όσον αφορά τις εν λόγω αξιώσεις[semigr ]

>Κείμενο μετά την ψηφοφορία στο ΕΚ>

ότι για να καλυφθεί αυτό το κενό θα πρέπει να προβλεφθεί ότι το κράτος μέλος

στο οποίο η ασφαλιστική επιχείρηση έχει άδεια άσκησης δραστηριοτήτων απαιτεί από την επιχείρηση αυτή να διορίζει αντιπροσώπους υπεύθυνους για το διακανονισμό των ζημιών σε όλα τα άλλα κράτη μέλη[semigr ] ότι οι αντιπρόσωποι αυτοί συγκεντρώνουν όλες τις αναγκαίες πληροφορίες σχετικά με το τροχαίο ατύχημα και αναλαμβάνουν κατάλληλη δράση για το διακανονισμό των ζημιών[semigr ] ότι οι αντιπρόσωποι πρέπει να έχουν την εντολή και την εξουσία για το διακανονισμό των ζημιών του ατυχήματος εξ ονόματος και για λογαριασμό του ασφαλιστή,

(Τροπολογία 11)

Ένατη αιτιολογική σκέψη

>Αρχικό κείμενο>

ότι η θέσπιση ευθείας αγωγής του ζημιωθέντος έναντι του υπεύθυνου ασφαλιστή αποτελεί λογική προϋπόθεση για την ύπαρξη του εν λόγω εκπροσώπου και, επιπλέον, θα βελτίωνε την έννομη θέση των θυμάτων τροχαίων ατυχημάτων εκτός του κράτους μέλους διαμονής τους[semigr ]

>Κείμενο μετά την ψηφοφορία στο ΕΚ>

Διαγράφεται

(Τροπολογία 12)

Ενδέκατη αιτιολογική σκέψη

>Αρχικό κείμενο>

ότι τα θύματα τροχαίων ατυχημάτων αντιμετωπίζουν ενίοτε δυσκολίες κατά τη διαπίστωση του ονόματος της ασφαλιστικής επιχείρισης που καλύπτει την ευθύνη που απορρέει από τη χρήση του αυτοκινήτου που εμπλέκεται σε ένα ατύχημα[semigr ] ότι προς το συμφέρον των θυμάτων αυτών, τα κράτη μέλη θα πρέπει να δημιουργήσουν οργανισμούς ενημέρωσης για να εξασφαλισθεί η ταχεία παροχή των εν λόγω πληροφοριών[semigr ] ότι αυτοί οι οργανισμοί ενημέρωσης θα πρέπει επίσης να παρέχουν πληροφορίες στά θύματα σχετικά με τους αντιπροσώπους που είναι επιφορτισμένοι με το διακανονισμό των ζημιών[semigr ] ότι οι οργανισμοί αυτοί πρέπει να συνεργάζονται μεταξύ τους και να παρέχουν αμέσως τις πληροφορίες που τους ζητούν άλλοι οργανισμοί ενημέρωσης που βρίσκονται σε άλλα κράτη μέλη[semigr ]

>Κείμενο μετά την ψηφοφορία στο ΕΚ>

ότι

οι ζημιωθέντες από τροχαία ατυχήματα αντιμετωπίζουν ενίοτε δυσκολίες κατά τη διαπίστωση του ονόματος του ασφαλιστικού φορέα που καλύπτει την ευθύνη που απορρέει από τη χρήση του αυτοκινήτου που εμπλέκεται σε ένα ατύχημα[semigr ] ότι προς το συμφέρον των ζημιωθέντων, τα κράτη μέλη θα πρέπει να δημιουργήσουν οργανισμούς ενημέρωσης για να εξασφαλισθεί η ταχεία παροχή των εν λόγω πληροφοριών[semigr ] ότι αυτοί οι οργανισμοί ενημέρωσης θα πρέπει επίσης να παρέχουν πληροφορίες στους ζημιωθέντες σχετικά με τους αντιπροσώπους που είναι επιφορτισμένοι με το διακανονισμό των ζημιών[semigr ] ότι οι οργανισμοί αυτοί πρέπει να συνεργάζονται μεταξύ τους και να ενεργούν με ταχύτητα όσον αφορά τα στοιχεία που τους ζητούν άλλοι οργανισμοί ενημέρωσης που βρίσκονται σε άλλα κράτη μέλη[semigr ]

(Τροπολογία 13)

Δωδέκατη αιτιολογική σκέψη

>Αρχικό κείμενο>

ότι είναι ανάγκη να θεσπισθεί ένας οργανισμός ο οποίος θα εξασφαλίζει την αποζημίωση του θύματος εφόσον ο ασφαλιστής δεν έχει διορίσει αντιπρόσωπο ή καθυστερεί προδήλως το διακανονισμό και ότι στις περιπτώσεις αυτές το θύμα πρέπει να είναι σε θέση να αποτείνεται απευθείας στον οργανισμό αυτό[semigr ] ότι είναι εύλογο να παρέχεται στον οργανισμό αυτό δικαίωμα υποκατάστασης, στο βαθμό που αποζημίωσε το θύμα[semigr ] ότι, για τη διευκόλυνση της προσφυγής αυτής κατά του ασφαλιστή, ο οργανισμός αποζημίωσης στη χώρα του θύματος διαθέτει δικαίωμα αυτόματης επιστροφής του ποσού που κατέβαλε, με παράλληλο δικαίωμα υποκατάστασης στα δικαιώματα του θύματος από τον ομόλογό του οργανισμό στη χώρα όπου έχει την εταιρική του έδρα ο ασφαλιστής[semigr ] ότι είναι ευκολότερο για τον τελευταίο να ασκήσει προσφυγή κατά του ασφαλιστή[semigr ]

>Κείμενο μετά την ψηφοφορία στο ΕΚ>

ότι είναι ανάγκη να θεσπισθεί ένας οργανισμός

αποζημίωσης, στον οποίο θα μπορεί να απευθύνεται ο ζημιωθείς εάν δεν μπορεί να διαπιστωθεί το όνομα της ασφαλιστικής επιχείρησης ή η τελευταία δεν έχει διορίσει αντιπρόσωπο για το διακανονισμό των ζημιών ή ο αντιπρόσωπος καθυστερεί προδήλως το διακανονισμό,

(Τροπολογία 14)

Δέκατη τρίτη αιτιολογική σκέψη

>Αρχικό κείμενο>

ότι είναι αναγκαίο να εξασφαλίζεται η αποζημίωση του θύματος από ένα οργανισμό, σε περίπτωση που δεν είναι δυνατόν να διαπιστωθεί η ταυτότητα του ασφαλιστή του οχήματος που προκάλεσε το ατύχημα[semigr ] ότι είναι σκόπιμο να προβλεφθεί ότι ο τελικός οφειλέτης του καταβληθέντος ποσού για την αποζημίωση του θύματος είναι ένας οργανισμός που βρίσκεται στο κράτος μέλος όπου έχει τη συνήθη στάθμευσή του το ανασφάλιστο όχημα που προκάλεσε το ατύχημα[semigr ]

>Κείμενο μετά την ψηφοφορία στο ΕΚ>

Διαγράφεται

(Τροπολογία 15)

Άρθρο 1

>Αρχικό κείμενο>

Σκοπός της παρούσας οδηγίας είναι να θεσπίσει ειδικές διατάξεις σχετικές με τα θύματα τροχαίων ατυχημάτων:

>Κείμενο μετά την ψηφοφορία στο ΕΚ>

Σκοπός της παρούσας οδηγίας είναι να θεσπίσει ειδικές διατάξεις σχετικές με τα

πρόσωπα που διαμένουν σε ένα κράτος μέλος και υπέστησαν ζημία από τροχαίο ατύχημα που:

>Αρχικό κείμενο>

α) που συνέβησαν σε κράτος μέλος εκτός της χώρας διαμονής των θυμάτων αυτών και

>Κείμενο μετά την ψηφοφορία στο ΕΚ>

α) συνέβη εκτός του κράτους μέλους διαμονής του ζημιωθέντος και

>Αρχικό κείμενο>

β) προκλήθηκαν από όχημα:

>Κείμενο μετά την ψηφοφορία στο ΕΚ>

β) προκλήθηκε από όχημα:

>Αρχικό κείμενο>

- που ασφαλίζεται από επιχείρηση εγκατεστημένη σε κράτος μέλος εκτός της

χώρας διαμονής του θύματος και

>Κείμενο μετά την ψηφοφορία στο ΕΚ>

- που ασφαλίζεται από επιχείρηση εγκατεστημένη σε κράτος μέλος εκτός της

χώρας διαμονής του ζημιωθέντος και

>Αρχικό κείμενο>

- είναι εγγεγραμμένο σε κράτος μέλος εκτός της χώρας διαμονής του θύματος.

>Κείμενο μετά την ψηφοφορία στο ΕΚ>

- είναι συνήθως σταθμευμένο σε κράτος μέλος εκτός της χώρας διαμονής του ζημιωθέντος.

(Τροπολογία 16)

Άρθρο 2

>Αρχικό κείμενο>

Κάθε κράτος μέλος μεριμνά ώστε το θύμα ατυχήματος που ορίζεται στο άρθρο 1 της παρούσας οδηγίας να διαθέτει δικαίωμα άσκησης ευθείας αγωγής κατά του ασφαλιστή του προσώπου που φέρει την αστική ευθύνη.

>Κείμενο μετά την ψηφοφορία στο ΕΚ>

Κάθε κράτος μέλος μεριμνά ώστε

ο ζημιωθείς σύμφωνα με τον ορισμό του άρθρου 1 της παρούσας οδηγίας να διαθέτει δικαίωμα άσκησης ευθείας αγωγής κατά του ασφαλιστή που καλύπτει την αστική ευθύνη του προσώπου ή των προσώπων που προκάλεσαν τη ζημία.

(Τροπολογία 17)

Άρθρο 3, παράγραφος 1

>Αρχικό κείμενο>

1. Κάθε κράτος μέλος λαμβάνει τα αναγκαία μέτρα ώστε οι ασφαλιστικές επιχειρήσεις οι οποίες έχουν άδεια σύμφωνα:

>Κείμενο μετά την ψηφοφορία στο ΕΚ>

1. Κάθε κράτος μέλος λαμβάνει τα αναγκαία μέτρα ώστε οι ασφαλιστικές επιχειρήσεις οι οποίες έχουν άδεια σύμφωνα:

>Αρχικό κείμενο>

- με το άρθρο 6 της οδηγίας 73/239/ΕΟΚ, όπως τροποποιήθηκε με το άρθρο 4 της οδηγίας 92/49/ΕΟΚ, για την κάλυψη των κινδύνων που περιλαμβάνονται στον κλάδο 10 του σημείου Α του παραρτήματος της οδηγίας 73/239/ΕΟΚ εκτός της ευθύνης του μεταφορέα, ή

>Κείμενο μετά την ψηφοφορία στο ΕΚ>

- με το άρθρο 6 της οδηγίας 73/239/ΕΟΚ, όπως τροποποιήθηκε με το άρθρο 4 της οδηγίας 92/49/ΕΟΚ, για την κάλυψη των κινδύνων που περιλαμβάνονται στον κλάδο 10 του σημείου Α του παραρτήματος της οδηγίας 73/239/ΕΟΚ εκτός της ευθύνης του μεταφορέα, ή

>Αρχικό κείμενο>

- με το άθρο 23 παράργραφος 2 της οδηγίας 73/239/ΕΟΚ

>Κείμενο μετά την ψηφοφορία στο ΕΚ>

- με το άθρο 23 παράργραφος 2 της οδηγίας 73/239/ΕΟΚ

>Αρχικό κείμενο>

να ορίζουν ελεύθερα, σε κάθε κράτος μέλος εκτός από εκείνο στο οποίο είναι εγκατεστημένες, έναν οργανισμό (στο εξής «αντιπρόσωπος υπεύθυνος για το διακανονισμό των ζημιών»). Ο οργανισμός αυτός αναλαμβάνει τη διαχείριση και το διακανονισμό των υποθέσεων αποζημίωσης που προκύπτουν από ατυχήματα που λαμβάνουν χώρα σε άλλο κράτος μέλος εκτός εκείνου όπου διαμένει το θύμα και που προκαλούνται από όχημα το οποίο είναι ασφαλισμένο από επιχείρηση και εγγεγραμμένο σε άλλο κράτος μέλος εκτός εκείνου όπου διαμένει το θύμα. Ο αντιπρόσωπος αυτός πρέπει να έχει τη διαμονή ή εγκατάστασή του στο κράτος μέλος της διαμονής του θύματος.

>Κείμενο μετά την ψηφοφορία στο ΕΚ>

να διορίζουν σε κάθε κράτος μέλος αντιπρόσωπο υπέυθυνο για το διακανονισμό των ζημιών, ο οποίος διαθέτει την εντολή και την εξουσία να διευθετεί εξ ονόματος και για λογαριασμό της ασφαλιστικής επιχείρησης τις ζημίες που προκύπτουν από τροχαία ατυχήματα όπως ορίζονται στο άρθρο 1 της παρούσας οδηγίας.

(Τροπολογία 18)

Άρθρο 3, παράγραφος 1α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

1α. Ο αντιπρόσωπος που είναι υπεύθυνος για το διακανονισμό των ζημιών μπορεί να ενεργεί για λογαριασμό ενός ή περισσοτέρων ασφαλιστικών φορέων.

>Αρχικό κείμενο>

>Κείμενο μετά την ψηφοφορία στο ΕΚ>

Πρέπει να είναι σε θέση να εξετάζει την υπόθεση στην επίσημη γλώσσα ή στις επίσημες γλώσσες της χώρας διαμονής τού ζημιωθέντος.

(Τροπολογία 19)

Άρθρο 3, παράγραφος 1β (νέα)

>Αρχικό κείμενο>

>Κείμενο μετά την ψηφοφορία στο ΕΚ>

1β. Η επιλογή αντιπροσώπων υπεύθυνων για το διακανονισμό των ζημιών πραγματοποιείται κατά την κρίση της επιχείρησης (π.χ. δικό της υποκατάστημα, θυγατρική εταιρεία, άλλη εκεί εγκατεστημένη ασφαλιστική επιχείρηση, γραφείο πράσινης κάρτας, ένωση ασφαλιστών, ανεξάρτητος οργανισμός διακανονισμού των ζημιών ή δικηγορικό γραφείο).

Τα κράτη μέλη δεν μπορούν να περιορίζουν αυτή τη δυνατότητα επιλογής.

(Τροπολογία 20)

Άρθρο 3, παράγραφος 3

>Αρχικό κείμενο>

3. Ο αντιπρόσωπος που είναι υπεύθυνος για το διακανονισμό των ζημιών συγκεντρώνει, όσον αφορά τις σχετικές αξιώσεις, όλες τις αναγκαίες πληροφορίες και λαμβάνει επαρκή μέτρα για το διακανονισμό των ζημιών σύμφωνα με τις οδηγίες του ενδιαφερόμενου ασφαλιστή, τις διατάξεις περί υποχρεωτικής ασφάλισης της ευθύνης που ορίζονται στο άρθρο 2 τελευταίο εδάφιο της οδηγίας 90/232/ΕΟΚ, καθώς και τους εθνικούς κανόνες περί ευθύνης που ισχύουν για το ατύχημα. Η απαίτηση διορισμού αντιπροσώπου δεν αποκλείει την απευθείας προσφυγή του θύματος ή του ασφαλιστή του κατά του υπαίτιου της ζημίας ή του ασφαλιστή του.

>Κείμενο μετά την ψηφοφορία στο ΕΚ>

3. Ο αντιπρόσωπος που είναι υπεύθυνος για το διακανονισμό των ζημιών συγκεντρώνει όσον αφορά τις σχετικές αξιώσεις, όλες τις αναγκαίες πληροφορίες και λαμβάνει επαρκή μέτρα για

να διαπραγματευθεί και να επιτύχει το διακανονισμό των ζημιών. Ενεργεί σύμφωνα με τις οδηγίες του ενδιαφερόμενου ασφαλιστή, τις διατάξεις περί υποχρεωτικής ασφάλισης της ευθύνης που ορίζονται στο άρθρο 2 τελευταίο εδάφιο της οδηγίας 90/232/ΕΟΚ, καθώς και τους εθνικούς κανόνες περί αστικής ευθύνης της χώρας του ατυχήματος.

(Τροπολογία 21)

Άρθρο 3, παράγραφος 4

>Αρχικό κείμενο>

4. Ο αντιπρόσωπος που είναι υπεύθυνος για τον διακανονισμό των ζημιών πρέπει να διαθέτει τα κατάλληλα προσόντα. Πρέπει να είναι δεόντως εξοπλισμένος για την άσκηση των καθηκόντων που προβλέπονται στο παρόν άρθρο.

>Κείμενο μετά την ψηφοφορία στο ΕΚ>

Διαγράφεται

(Τροπολογία 22)

Άρθρο 3, παράγραφος 5

>Αρχικό κείμενο>

5. Ο αντιπρόσωπος που είναι υπεύθυνος για τον διακανονισμό των ζημιών διαθέτει επαρκείς εξουσίες για να εκπροσωπεί την επιχείρηση έναντι των ζημιωθέντων οι οποίοι μπορούν να ασκήσουν αξιώσεις αποζημίωσης, περιλαμβανομένης της ολοσχερούς ικανοποίησης των αξιώσεων αυτών, και να την αντιπροσωπεύει ή, εν ανάγκη, να μεριμνά για την αντιπροσώπευσή της ενώπιον των δικαστηρίων, όσον αφορά τις αξιώσεις αυτές, εφόσον αυτό συμβιβάζεται με τη σύμβαση των Βρυξελλών της 27ης Σεπτεμβρίου 1968 για τη δικαιοδοσία και την εκτέλεση αποφάσεων σε αστικές και εμπορικές υποθέσεις(1), και ενώπιον των αρχών του κράτους μέλους στο οποίο αντιπροσωπεύει τον ασφαλιστή.

(1) ΕΕ L 299 της 31.12.1972

>Κείμενο μετά την ψηφοφορία στο ΕΚ>

Διαγράφεται

(Τροπολογία 23)

Άρθρο 3, παράγραφος 6

>Αρχικό κείμενο>

6. Τα κράτη μέλη πρέπει να θεσπίσουν υποχρέωση, επί ποινή κυρώσεων, προκειμένου, εντός τριών μηνών από την ημερομηνία κατά την οποία το θύμα κοινοποίησε την αίτηση αποζημίωσής του είτε απευθείας στον ασφαλιστή του υπεύθυνου του ατυχήματος είτε στον αντιπρόσωπο που είναι υπεύθυνος για το διακανονισμό των ζημιών,

- ο ασφαλιστής του υπεύθυνου ή ο αντιπρόσωπός του για το διακανονισμό των ζημιών να υποβάλει προσφορά αποζημίωσης, σε περίπτωση που η ευθύνη έχει διαπιστωθεί και η ζημία έχει προσδιορισθεί ποσοτικά,

- ο ασφαλιστής στον οποίο υποβλήθηκε η αίτηση αποζημίωσης ή ο αντιπρόσωπός του για το διακανονισμό των ζημιών να παράσχει κατάλληλη απάντηση επί των σημείων που περιέχονται στην αίτηση, σε περίπτωση που η ευθύνη δεν έχει ακόμη διαπιστωθεί σαφώς και η ζημία που υπέστη το θύμα δεν έχει προσδιορισθεί πλήρως ποσοτικά.

>Κείμενο μετά την ψηφοφορία στο ΕΚ>

Διαγράφεται

(Τροπολογία 24)

Άρθρο 3, παράγραφος 7

>Αρχικό κείμενο>

7. Εφαρμόζεται το άρθρο 12α, παράγραφος 4 τελευταίο εδάφιο της οδηγίας 88/357/ΕΟΚ.

>Κείμενο μετά την ψηφοφορία στο ΕΚ>

7. Οι δραστηριότητες του αντιπροσώπου υπεύθυνου για το διακανονισμό των ζημιών δεν δικαιολογούν δικαιοδοσία των δικαστηρίων στη χώρα διαμονής του ζημιωθέντος.

(Τροπολογία 25)

Άρθρο 3α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 3α.

Η παρούσα οδηγία δεν θίγει το δικαίωμα του ζημιωθέντος να εγείρει οποτεδήποτε αξίωση κατά του οδηγού, του κατόχου ή του ασφαλιστή του αυτοκινήτου.

(Τροπολογία 26)

Άρθρο 3β (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 3β

1. Τα κράτη μέλη προβλέπουν υποχρεώσεις, προκειμένου να διασφαλίσουν ότι, εντός έξι μηνών από την ημερομηνία του ατυχήματος, ο ασφαλιστής του υπευθύνου ή ο αντιπρόσωπός του που είναι υπεύθυνος για το διακανονισμό των ζημιών:

- ή υποβάλλει στο ζημιωθέντα αιτιολογημένη προσφορά αποζημίωσης για τις ζημίες που ορίζονται στο άρθρο 1 της οδηγίας 84/5/ΕΟΚ, υπό τον όρο ότι έχει στοιχειοθετηθεί η ευθύνη και έχει υπολογισθεί ποσοτικώς η ζημία,

- ή δίνει αιτιολογημένη απάντηση στα σημεία που θίγονται στην αξίωση αποζημίωσης του ζημιωθέντος στην περίπτωση που η ευθύνη δεν έχει σαφώς στοιχειοθετηθεί και η ζημία που έχει υποστεί ο ζημιωθείς δεν έχει υπολογισθεί ποσοτικώς.

>Αρχικό κείμενο>

>Κείμενο μετά την ψηφοφορία στο ΕΚ>

2. Η προσφορά αποζημίωσης μπορεί να έχει χαρακτήρα προβλέψεων, όταν ο ασφαλιστής ή ο αντιπρόσωπός του δεν έχει ενημερωθεί, εντός τεσσάρων μηνών από το ατύχημα, για τη σταθεροποίηση της κατάστασης της υγείας του ζημιωθέντος. Η οριστική προσφορά αποζημίωσης πρέπει να πραγματοποιηθεί εντός πέντε μηνών από την ημερομηνία κατά την οποία ο ασφαλιστής ή ο αντιπρόσωπός του ενημερώθηκε για τη σταθεροποίηση της κατάστασης της υγείας του ζημιωθέντος.

>Αρχικό κείμενο>

>Κείμενο μετά την ψηφοφορία στο ΕΚ>

3. Εάν ο ζημιωθείς δεν ανταποκρίνεται στα νόμιμα αιτήματα του ασφαλιστή ή του αντιπροσώπου του, προκειμένου να συμπληρωθεί ο φάκελος της αποζημίωσης, οι προθεσμίες διακόπτονται.

(Τροπολογία 27)

Άρθρο 3γ (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 3γ

Όταν η προσφορά δεν πραγματοποιείται εντός των προθεσμιών που ορίζονται στο άρθρο 3α, το ποσό της αποζημίωσης που προσφέρεται από τον ασφαλιστή ή επιδικάζεται από το δικαστή στο ζημιωθέντα, παράγει αυτοδικαίως τόκους με το επιτόκιο δημοπρασίας (επιτόκιο επαναγοράς) τίτλων της Ευρωπαϊκής Κεντρικής Τράπεζας (επιτόκιο αναφοράς) προσαυξημένο κατά 8% από την εκπνοή της προθεσμίας και έως την ημέρα της προσφοράς ή της τελεσίδικης δικαστικής απόφασης. Η ποινή αυτή μπορεί να μειωθεί από το δικαστή λόγω περιστάσεων οι οποίες δεν μπορούν να καταλογισθούν στον ασφαλιστή.

(Τροπολογία 28)

Άρθρο 4, τίτλος και παράγραφος 1

>Αρχικό κείμενο>

Οργανισμός ενημέρωσης

1. Κάθε κράτος μέλος προβλέπει τη δημιουργία ή αναγνώριση ενός φορέα (στο εξής «οργανισμός ενημέρωσης») για την τήρηση μητρώου των αυτοκινήτων οχημάτων που είναι εγγεγραμμένα σ' αυτό, των επιχειρήσεων ασφάλισης αστικής ευθύνης που καλύπτουν τα οχήματα αυτά και των αντιπροσώπων που είναι υπεύθυνοι για το διακανονισμό των ζημιών και που ορίζουν οι ασφαλιστικές επιχειρήσεις σύμφωνα με το ανωτέρω άρθρο 3 και τα ονόματα των οποίων έχουν κοινοποιηθεί στον οργανισμό αυτό σύμφωνα με την παράγραφο 2 του παρόντος άρθρου, ή να διαχειρίζεται τη συγκέντρωση και τη διανομή των στοιχείων αυτών[semigr ] ο οργανισμός αυτός έχει επίσης καθήκον να παρέχει συνδρομή στους ενδιαφερόμενους κατά την εξακρίβωση του ονόματος των επιχειρήσεων ασφάλισης αυτοκινήτων οι οποίες καλύπτουν τα οχήματα που είναι εγγεγραμμένα στο εν λόγω κράτος μέλος και των εκπροσώπων που είναι υπεύθυνοι για τον διακανονισμό των ζημιών και των οποίων τα ονόματα του έχουν κοινοποιηθεί.

>Κείμενο μετά την ψηφοφορία στο ΕΚ>

Μητρώο και οργανισμός ενημέρωσης

1. Κάθε κράτος μέλος προβλέπει τη δημιουργία ή αναγνώριση ενός φορέα, ο οποίος τηρεί μητρώο,

- των αυτοκινήτων οχημάτων που είναι συνήθως σταθμευμένα σε αυτό,

- των ασφαλιστικών επιχειρήσεων, που καλύπτουν τα οχήματα αυτά ή στην περίπτωση αυτοκινήτων για τα οποία δεν υφίσταται υποχρέωση ασφάλισης, όπως είναι τα στρατιωτικά και κυβερνητικά αυτοκίνητα, των υπηρεσιών, οι οποίες είναι υπεύθυνες για το διακανονισμό ζημιών που προκαλούν τα εν λόγω αυτοκίνητα, καθώς και

- των αντιπροσώπων που είναι υπεύθυνοι για το διακανονισμό των ζημιών που ορίζουν οι ασφαλιστικές επιχειρήσεις σύμφωνα με το άρθρο 3.

(Τροπολογία 29)

Άρθρο 4, παράγραφος 2

>Αρχικό κείμενο>

2. Οι επιχειρήσεις ασφάλισης της αστικής ευθύνης από την κυκλοφορία αυτοκινήτων κοινοποιούν στον οργανισμό ενημέρωσης του κράτους μέλους όπου είναι εγκατεστημένες τον αριθμό εγγραφής των αυτοκινήτων που είναι εγγεγραμμένα στο εν λόγω κράτος μέλος και για τα οποία παρέχουν κάλυψη, τον αριθμό του ασφαλιστηρίου συμβολαίου καθώς και τα ονόματα και τις διευθύνσεις των κατόχων ασφαλιστηρίων συμβολαίων που αφορούν τα οχήματα αυτά. Κοινοποιούν στους οργανισμούς ενημέρωσης των άλλων κρατών μελών, εκτός από τα ονόματα και τις διευθύνσεις των αντιπροσώπων που είναι υπεύθυνοι για τον διακανονισμό ζημιών και οι οποίοι έχουν οριστεί σ' αυτά σύμφωνα με το άρθρο 3, και τις αντίστοιχες πληροφορίες σχετικά με τα οχήματα που είναι εγγεγραμμένα σ' αυτά τα άλλα κράτη μέλη και που ασφαλίζουν υπό καθεστώς ελεύθερης παροχής υπηρεσιών.

>Κείμενο μετά την ψηφοφορία στο ΕΚ>

2. Οι ασφαλιστικές επιχειρήσεις κοινοποιούν στον οργανισμό ενημέρωσης του κράτους μέλους στο οποίο έχουν άδεια άσκησης δραστηριοτήτων, τον αριθμό εγγραφής των αυτοκινήτων που είναι εγγεγραμμένα στο εν λόγω κράτος μέλος και για τα οποία παρέχουν κάλυψη, τους αριθμούς των ασφαλιστηρίων συμβολαίων, τα ονόματα και τις διευθύνσεις των κατόχων των αυτοκινήτων, των ασφαλισμένων και τις περιόδους ισχύος των ασφαλιστηρίων συμβολαίων για τα αντίστοιχα αυτοκίνητα, καθώς και το όνομα και την διεύθυνση του αντιπροσώπου που είναι υπεύθυνος για τον διακανονισμό των ζημιών. Οι ασφαλιστικές επιχειρήσεις κοινοποιούν στους οργανισμούς ενημέρωσης των άλλων κρατών μελών, εκτός από το όνομα και τη διεύθυνση των αντιπροσώπων που είναι υπεύθυνοι για τον διακανονισμό ζημιών και οι οποίοι έχουν διοριστεί σε αυτά σύμφωνα με το άρθρο 3, και τις αντίστοιχες πληροφορίες σχετικά με τα οχήματα που σταθμεύουν συνήθως σε αυτά τα άλλα κράτη μέλη και που ασφαλίζουν υπό καθεστώς ελεύθερης παροχής υπηρεσιών.

(Τροπολογία 30)

Άρθρο 4, παράγραφος 3

>Αρχικό κείμενο>

3. Τα κράτη μέλη μεριμνούν ώστε το θύμα ατυχήματος που συνέβη σε κράτος μέλος διαφορετικό από τη χώρα διαμονής του έχει δικαίωμα να ζητήσει από τον οργανισμό ενημέρωσης της χώρας διαμονής ή της χώρας εγγραφής του οχήματος να του παράσχει πληροφορίες σχετικά με το όνομα του ασφαλιστή και τον αριθμό του ασφαλιστικού συμβολαίου καθώς και το όνομα του αντιπροσώπου που είναι υπεύθυνος για το διακανονισμό των ζημιών του τελευταίου στη χώρα διαμονής του θύματος. Εάν το όχημα δεν είναι έγκυρα ή νόμιμα ασφαλισμένο, ο οργανισμός ενημέρωσης γνωστοποιεί στο θύμα το όνομα και τη διεύθυνση του ιδιοκτήτη ή του συνήθους οδηγού του οχήματος.

>Κείμενο μετά την ψηφοφορία στο ΕΚ>

3. Ο ζημιωθείς έχει δικαίωμα να ζητήσει την κοινοποίηση των πληροφοριών αυτών από τον οργανισμό ενημέρωσης των διαφόρων κρατών μελών και ιδιαιτέρως του κράτουςστο οποίο διαμένει. Η περίοδος που μεσολαβεί ανάμεσα στην υποβολή της αίτησης και στην κοινοποίηση των πληροφοριών δεν πρέπει να υπερβαίνει τις δέκα εργάσιμες ημέρες. Εάν το όχημα δεν είναι έγκυρα ή νόμιμα ασφαλισμένο, ο οργανισμός ενημέρωσης γνωστοποιεί στο ζημιωθέντα:

- το όνομα και τη διεύθυνση του κατόχου του οχήματος, καθώς και

- τη διεύθυνση του οργανισμού αποζημίωσης της χώρας όπου διαμένει το πρόσωπο αυτό, όπως ορίζεται στο άρθρο 1, παράγραφος 4, της οδηγίας 84/5/ΕΟΚ.

(Τροπολογία 31)

Άρθρο 4, παράγραφος 3α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

3α. Τα κράτη μέλη διασφαλίζουν ότι οι οργανισμοί ενημέρωσης κοινοποιούν χωρίς καθυστέρηση πληροφορίες που είναι απαραίτητες για την εξακρίβωση των στοιχείων των αυτοκινήτων οχημάτων, των κατόχων τους και των ασφαλιστών.

(Τροπολογία 32)

Άρθρο 4, παράγραφος 3β (νέα)

>Αρχικό κείμενο>

>Κείμενο μετά την ψηφοφορία στο ΕΚ>

3β. Για πληροφορίες που προβλέπονται στο άρθρο 3 μπορεί να απαιτείται δαπάνη η οποία υπολογίζεται βάσει του πραγματικού κόστους που έχει προκύψει.

(Τροπολογία 33)

Άρθρο 5

>Αρχικό κείμενο>

1. Κάθε κράτος μέλος δημιουργεί ή αναγνωρίζει έναν οργανισμό (στο εξής «οργανισμός αποζημίωσης») για την αποζημίωση των θυμάτων που διαμένουν σ' αυτό, εφόσον υπέστησαν περιουσιακή ζημία ή σωματική βλάβη από όχημα εγγεγραμμένο και ασφαλισμένο σε άλλο κράτος μέλος εκτός από εκείνο όπου διαμένει το θύμα, και εφόσον το ατύχημα που προκάλεσε αυτή τη ζημία ή βλάβη συνέβη σε άλλο κράτος μέλος εκτός εκείνου όπου διαμένει το θύμα.

>Κείμενο μετά την ψηφοφορία στο ΕΚ>

1. Κάθε κράτος μέλος δημιουργεί ή αναγνωρίζει έναν οργανισμό (στο εξής «οργανισμός αποζημίωσης») για την αποζημίωση των θυμάτων που διαμένουν σ' αυτό, εφόσον υπέστησαν περιουσιακή ζημία ή σωματική βλάβη από όχημα που

σταθμεύει συνήθως και είναι ασφαλισμένο σε άλλο κράτος μέλος εκτός από εκείνο όπου διαμένει ο ζημιωθείς, και εφόσον το ατύχημα που προκάλεσε αυτή τη ζημία ή βλάβη συνέβη εκτός του κράτους μέλους όπου διαμένει ο ζημιωθείς.

>Αρχικό κείμενο>

Ο οργανισμός αποζημίωσης στη χώρα διαμονής του θύματος παρεμβαίνει, εντός δύο μηνών από την υποβολή της αίτησης αποζημίωσης του θύματος, εφόσον:

>Κείμενο μετά την ψηφοφορία στο ΕΚ>

2. Ο ζημιωθείς μπορεί να προσφύγει στον οργανισμό αυτό στη χώρα διαμονής του, εάν:

>Αρχικό κείμενο>

- ο ασφαλιστής του οχήματος που προκάλεσε το ατύχημα δεν έχει ορίσει αντιπρόσωπο για το διακανονισμό των ζημιών σύμφωνα με το άρθρο 2 ή

>Κείμενο μετά την ψηφοφορία στο ΕΚ>

α) ο ασφαλιστής δεν έχει ορίσει αντιπρόσωπο

υπεύθυνο για το διακανονισμό των ζημιών, ή

>Αρχικό κείμενο>

- ο ασφαλιστής ή ο αντιπρόσωπός του που είναι υπεύθυνος για το διακανονισμό των ζημιών δεν έχει υποβάλει προσφορά αποζημίωσης, ή δεν έχει δώσει αιτιολογημένη απάντηση στις αξιώσεις που προέβαλε το θύμα στην αίτηση αποζημίωσής του ή απέρριψε την αίτηση αποζημίωσης του θύματος χωρίς να του κοινοποιήσει τους λόγους της απόρριψης, εντός τριών μηνών από την ημερομηνία που υπέβαλε αίτηση αποζημίωσης το θύμα, είτε απευθείας στον ασφαλιστή είτε στον αντιπρόσωπο που είναι υπεύθυνος για το διακανονισμό των ζημιών, εντός των ορίων των ασφαλιστικών υποχρεώσεων που ορίζονται στο άρθρο 2 τελευταίο εδάφιο της οδηγίας 90/232/ΕΟΚ, και σύμφωνα με τους κανόνες περί ευθύνης που εφαρμόζονται στο ατύχημα.

>Κείμενο μετά την ψηφοφορία στο ΕΚ>

β) δεν έχει εξακριβωθεί η ταυτότητα της ασφαλιστικής επιχείρησης εντός δύο μηνών από την ημερομηνία του ατυχήματος, ή

γ) ο αντιπρόσωπος που είναι υπεύθυνος για το διακανονισμό των ζημιών δεν έχει εξετάσει το φάκελο αποζημίωσης σύμφωνα με τη διαδικασία που ορίζεται στο άρθρο 3β.

>Αρχικό κείμενο>

Ο οργανισμός αποζημίωσης στη χώρα διαμονής του θύματος πρέπει να ενημερώνει τον ασφαλιστή του υπεύθυνου ή τον αντιπρόσωπό του για το διακανονισμό των ζημιών σχετικά με το γεγονός ότι έλαβε αίτηση αποζημίωσης εκ μέρους του θύματος και ότι πρόκειται να ανταπροκριθεί σ' αυτήν, εντός δύο μηνών από την υποβολή της αίτησης αποζημίωσης του θύματος.

>Κείμενο μετά την ψηφοφορία στο ΕΚ>

3. Ο ζημιωθείς δεν έχει το δικαίωμα να προσφύγει στον οργανισμό αποζημίωσης, εάν:

α) ο ασφαλιστής ή ο αντιπρόσωπός του που είναι υπεύθυνος για το διακανονισμό των ζημιών αποποιείται πάσης ευθύνης, έχοντας δώσει αιτιολογημένη απάντηση στον ζημιωθέντα, ή

β) ο ζημιωθείς δεν αποδέχεται την αιτιολογημένη προσφορά του ασφαλιστή ή του αντιπροσώπου που είναι υπεύθυνος για το διακανονισμό των ζημιών.

>Αρχικό κείμενο>

2. Ο οργανισμός αποζημίωσης που ανέλαβε την αποζημίωση του θύματος στο κράτος μέλος διαμονής του έχει απαίτηση κατά του οργανισμού αποζημίωσης της χώρας εγκατάστασης του ασφαλιστή, ο οποίος οφείλει να του επιστρέψει το ποσό που κατέβαλε σε προθεσμία δύο μηνών από την υποβολή σχετικής αίτησής του.

>Κείμενο μετά την ψηφοφορία στο ΕΚ>

3α. Ο οργανισμός αποζημίωσης μπορεί να είναι το ταμείο εγγυήσεων που προβλέπει το άρθρο 1, παράγραφος 4, της οδηγίας 84/5/ΕΟΚ ή το γραφείο έκδοσης πράσινης κάρτας.

>Αρχικό κείμενο>

Εν συνεχεία, ο οργανισμός αποζημίωσης της χώρας εγκατάστασης του ασφαλιστή υποκαθίσταται στα δικαιώματα του θύματος έναντι του προσώπου που ευθύνεται για το ατύχημα ή του ασφαλιστή του, στο βαθμό που ο οργανισμός αποζημίωσης στο κράτος μέλος διαμονής του θύματος αποζημίωσε το τελευταίο για τη ζημία που υπέστη. Εάν η απαίτηση του θύματος έναντι του ασφαλιστή έχει προσδιοριστεί με δικαστική απόφαση, με αναγνώριση οφειλής εκ μέρους του ασφαλιστή ή με εξώδικο διακανονισμό, ο ασφαλιστής έναντι του οποίου ασκούνται απαιτήσεις βάσει της παρούσας παραγράφου δεν μπορεί να αμφισβητήσει την επιστροφή αυτή, εκτός εάν αποδείξει ότι δεν ειδοποιήθηκε από τον οργανισμό σύμφωνα με την παράγραφο 1 του παρόντος άρθρου ή ότι ο οργανισμός εσφαλιμένα δέχθηκε να ικανοποιήσει αβάσιμες απαιτήσεις αποζημίωσης ή υπερεκτίμησε το μέγεθος της βλάβης ή της

ζημίας. Ο οργανισμός αποζημίωσης στη χώρα διαμονής του θύματος και στη χώρα όπου έχει την έδρα του ο ασφαλιστής μπορεί επίσης να ζητήσει επιστροφή των δαπανών στις οποίες υποβλήθηκε δικαιολογημένα.

>Κείμενο μετά την ψηφοφορία στο ΕΚ>

3β. Ο οργανισμός αποζημίωσης διαθέτει, για το διακανονισμό των ζημιών, περιθώριο εκτίμησης και δικαίωμα προσφυγής, σύμφωνα με τους όρους που θα προβλέπει σύμβαση η οποία θα πρέπει να συναφθεί μεταξύ των οργανισμών αποζημίωσης.

3γ. Η δραστηριότητα του οργανισμού αποζημίωσης δεν έχει ως αποτέλεσμα τη δημιουργία εδαφικής δικαιοδοσίας.

3δ. Ο οργανισμός αποζημίωσης παρεμβαίνει εντός προθεσμίας δύο μηνών από την αίτηση του ζημιωθέντος.

>Αρχικό κείμενο>

3. Κάθε κράτος μέλος λαμβάνει τα αναγκαία μέτρα ώστε ο οργανισμός αποζημίωσης που βρίσκεται στο έδαφός του να επιστρέψει, εντός της προθεσμίας που ορίζεται στην παράγραφο 2 του παρόντος άρθρου, το ποσό που κατέβαλε ο οργανισμός αποζημίωσης άλλου κράτους μέλους στο θύμα ατυχήματος που προκλήθηκε από όχημα ασφαλισμένο από ασφαλιστική επιχείρηση που έχει την έδρα της στο πρώτο αυτό κράτος μέλος, στις περιπτώσεις που προβλέπονται στην παράγραφο 1 δεύτερο εδάφιο του παρόντος άρθρου.

>Κείμενο μετά την ψηφοφορία στο ΕΚ>

3ε. Ο οργανισμός αποζημίωσης οφείλει να ενημερώσει τον ασφαλιστή ή τον αντιπρόσωπό του για το γεγονός ότι έλαβε αίτηση αποζημίωσης και ότι θα παρέμβει σχετικώς εντός δύο μηνών από την αίτηση του ζημιωθέντος.

(Τροπολογία 34)

Άρθρο 6

>Αρχικό κείμενο>

Άρθρο 6

Αδυναμία διαπίστωσης της ταυτότητας του ασφαλιστή

Εάν δεν είναι δυνατή η διαπίστωση της ταυτότητας του ασφαλιστή, το όχημα αντιμετωπίζεται ως μη ασφαλισμένο όχημα. Η αποκατάσταση των υλικών ζημιών ή σωματικών βλαβών που προκλήθηκαν στο θύμα γίνεται από τον οργανισμό και εντός των ορίων που προβλέπει το άρθρο 1 παράγραφος 4 της οδηγίας 84/5/ΕΟΚ. Το θύμα πρέπει να αποζημιωθεί από τον οργανισμό που προβλέπει το άρθρο αυτό στο κράτος μέλος διαμονής του, Ο οργανισμός αυτός θα έχει εν συνεχεία, υπό τους ίδιους όρους με εκείνους που προβλέπονται στο άρθρο 5 παράγραφος 2 της παρούσας οδηγίας, απαίτηση κατά του αντίστοιχου οργανισμού της χώρας της συνήθους στάθμευσης του οχήματος ή, ενδεχομένως, κατά του γαφείου πράσινης κάρτας του τελευταίου του κράτους μέλους αυτού.

>Κείμενο μετά την ψηφοφορία στο ΕΚ>

Διαγράφεται

(Τροπολογία 35)

Άρθρο 7, παράγραφος 1α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

1α. Όταν τα κράτη μέλη θεσπίζουν διατάξεις, όπως ορίζει η παράγραφος 1, οι διατάξεις αυτές περιέχουν ρητή αναφορά στην παρούσα οδηγία ή συνοδεύονται από μια τέτοια αναφορά στην επίσημη δημοσίευσή τους. Τα κράτη μέλη ρυθμίζουν τις λεπτομέρειες αυτής της αναφοράς.

(Τροπολογία 36)

Άρθρο 9

>Αρχικό κείμενο>

Τα κράτη μέλη προβλέπουν κυρώσεις για τις παραβιάσεις των εθνικών διατάξεων που θεσπίζονται κατ' εφαρμογήν της παρούσας οδηγίας και λαμβάνουν κάθε αναγκαίο μέτρο για να εξασφαλίσουν την επιβολή τους. Οι κυρώσεις αυτές πρέπει να είναι αποτελεσματικές, αποτρεπτικές και σύμφωνες με την αρχή της αναλογικότητας. Τα κράτη μέλη κοινοποιούν τις διατάξεις αυτές στην Επιτροπή το αργότερο κατά την ημερομηνία που αναφέρεται στο άρθρο 7 και κάθε μετέπειτα σχετική τροποποίηση το ταχύτερο δυνατόν.

>Κείμενο μετά την ψηφοφορία στο ΕΚ>

Τα κράτη μέλη

μεριμνούν ώστε οι αρχές ελέγχου των ασφαλιστικών επιχειρήσεων να παρακολουθούν την τήρηση των διατάξεων που θεσπίζονται κατ' εφαρμογήν της παρούσης οδηγίας.

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την πρόταση οδηγίας του Ευρωπαϊκού Κοινοβουλίου και του Συμβουλίου που αφορά την προσέγγιση των νομοθεσιών των κρατών μελών σχετικά με την ασφάλιση αστικής ευθύνης που προκύπτει από την κυκλοφορία αυτοκινήτων οχημάτων και για την τροποποίηση των οδηγιών 73/239/ΕΟΚ και 92/49/ΕΟΚ (Τέταρτη οδηγία ασφάλισης αυτοκινήτων)(COM(97)0510 - C4-0528/97 - 97/0264(COD))(Διαδικασία συναπόφασης: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Ευρωπαϊκό Κοινοβούλιο και το Συμβούλιο (COM(97)0510-97/0264(COD)) ((ΕΕ C 343 της 13.11.1997, σελ. 11.)),

- έχοντας υπόψη το άρθρο 189 B, παράγραφος 2, το άρθρο 57 παράγραφος 2 και το άρθρο 100Α της Συνθήκης ΕΚ, βάσει των οποίων η Επιτροπή υπέβαλε την πρότασή της (C4-0528/97),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Νομικών Θεμάτων και Δικαιωμάτων των Πολιτών και την γνωμοδότηση της Επιτροπής Μεταφορών και Τουρισμού (A4-0267/98),

1. εγκρίνει, με τν επιφύλαξη των τροποποιήσεων που επέφερε σε αυτήν, την πρόταση της Επιτροπής[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189Α, παράγραφος 2 της Συνθήκης ΕΚ[semigr ]

3. καλεί το Συμβούλιο να συμπεριλάβει στην κοινή θέση που θα εγκρίνει σύμφωνα με το άρθρο 189Β, παράγραφος 2 της Συνθήκης ΕΚ τις τροποποιήσεις που ενέκρινε το Κοινοβούλιο[semigr ]

4. καλεί το Συμβούλιο, στην περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικώς, και ζητεί να αρχίσει η διαδικασία συνεννόησης[semigr ]

5. υπενθυμίζει ότι η Επιτροπή οφείλει να υποβάλει στο Κοινοβούλιο κάθε τροποποίηση που προτίθεται να επιφέρει στην πρότασή της όπως τροποποιήθηκε από το Κοινοβούλιο[semigr ]

6. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.